**Kursus jaguneb kaheks: sisu osa ja sektsioonid.**

Kursuse **sisuosa** asub ekraani keskel. See on enamasti jaotatud blokkideks. Igas blokis võib olla õppematerjale, linke tegevustele või ülesannetele.

**Sektsioonideks** nimetatakse ekraani äärtes asuvaid kastikesi. Sektsioone on võimalik minimiseerida, st peita sektsiooni sisu ning näidata ainult sektsiooni pealkirja. Selleks tuleb vajutada sektsiooni ülanurgas asuvale miinusele. Minimiseeritud sektsiooni uuesti suurendamiseks tuleb vajutada ülanurka tekkinud plussmärgile.

**Sektsioone** on mitmesuguseid. Õpetaja ei pruugi kõiki võimalikke sektsioone oma kursusesse lisada, seetõttu ei pruugi kursuses olla just sellised sektsioonid, nagu allpool kirjeldatud.

* **Tegevused**. Selles sektsioonis näidatakse linke kursuses saadaolevatele tegevustele. Näiteks vajutades lingile **Testid**, näidatakse nimekirja kõikidest kursuses olevatest testidest.
* **Inimesed**. Vajutades lingile **Osalejad**, näeb kursusele registreerunud inimeste nimesid ja kontaktandmeid.
* **Otsing foorumitest**. Selle sektsiooni abil on võimalik otsida teatud sõna või fraasi sisaldavaid foorumipostitusi. Vajutades lingile **Täpsem otsing**, on võimalik valida foorumit, millest otsida, otsida teatud kasutajat, otsida uusimaid postitusi jm.
* **Administreerimine**. [Administreerimissektsioonis](http://portaal.e-uni.ee/moodle/oppijale/administreerimine/) on lingid hinnetele, sealtkaudu saab muuta oma andmeid või parooli ning end kursuselt eemaldada.
* **Minu kursused**. Seal on nimekiri kõikidest kursustest, millele teil on ligipääs.
* **Värsked uudised**. Selles sektsioonis näidatakse kursuse uudistefoorumi viie kõige uuema postituse pealkirja.
* **Lähenevad sündmused**. Lähenevate sündmuste all näidatakse näiteks testide või ülesannete tähtaegu, samuti ka kalendrisse lisatud sündmusi.
* **Viimane tegevus**. Seal näidatakse loetelu sellest, mida on kursusel viimati muudetud, mida on lisatud, kes on kursusega liitunud jne.
* **Juhuslik kirje sõnastikust**. Kui kursusele on lisatud sõnastik, siis näidatakse ühte juhuslikult valitud kirjet sellest.
* **Kalender**. Kalendrisse ilmuvad automaatselt näiteks testide avanemise ja sulgumise ajad, sinna saab ka ise kirjeid lisada.
* **Kursuse sektsioonide lingid**. Näitab linke kursuse keskel olevatele nädalatele/teemadele.
* **Onlain kasutajad**. Näidatakse parajasti kursusesse sisselogitud kasutajaid.
* **Sõnumid**. Moodle pakub kasutajatele võimalust saata üksteisele sõnumeid.
* **Testi tulemused**. Näidatakse testi parimaid ja/või halvimaid tulemusi.
* **RSS voog. Näidatakse mingi välist uudistevoogu.**

**Vahendidite lisamine toimub rippmenüü Lisa vahend kaudu.**Moodle vahendite abil saab kursusel luua või lisada õppematerjale.

* **Koosta tekstilehekülg** - teksti töötlemiseks pole tekstiredaktorit
* **Koosta veebilehekülg** – veebilehekülje koostamine Moodle sees
* **Link failile või veebilehele** – lingi lisamine failile või veebilehele
* **Näita kataloogi** – lingi lisamine valitud kaustale, mis on enne kursusele loodud ja kuhu vajalikud failid lisatud
* **Lisa IMS-sisupakett** – lingi lisamine imporditud IMS-sisupaketile (saab luua näiteks programmiga [eXe](http://lepo.it.da.ut.ee/~triinm/exe/exe.html))
* **Vahetekst** – avalehele teksti lisamine vahendite või tegevuste rühmitamiseks, täiendava info esitamiseks

**Tegevuste lisamine toimub rippmenüü Lisa tegevus kaudu.**Tegevuste rippmenüüs on vahendid õppijate aktiivse tegevuse toetamiseks: suhtlemiseks, teadmiste kontrollimiseks, ülesannete esitamiseks, rühmatööks jne.

* + **Andmebaas -** andmebaas, mida saab täita nii õppejõud kui õppijad, saab ka hinnata.
	+ **Foorum** – suhtlemisvahend asünkroonseks suhtlemiseks, rühmatööks ja kodutööde esitamiseks, võib olla hinnatav.
	+ **Küsimustik**–kursusele saab lisada mitut erinevat tüüpi (COLLES, ATTLS, Kriitilised juhtumid) valmisküsimustikku, saab vaadata vastuste statistikat ja kokkuvõtet.
	+ **Küsitlus -** üks küsimus koos vastusevariantidega, näiteks tagasiside saamiseks või hääletamiseks.**Jututuba** – suhtlemisvahend sünkroonseks suhtlemiseks.
	+ **SCORM/AICC-sisupakett** – SCORM/AICC-sisupaketi importimine ning lisamine, võib olla hinnatav, kuid hinne ei lähe kursuse hindetabelisse.
	+ **Sõnastik** – tähestiku alusel süstematiseeritud terminite/aastaarvude/võõrsõnade jne ning nende selgituste loend, mida saavad täiendada nii õppejõud kui õppijad, võib olla hinnatav.
	+ **Test** - kasutada saab 9 erinevat küsimusetüüpi: valikvastus; õige/vale; lühivastus; arvuline; kalkuleeritud; vastavusse seadmine; kirjeldus; juhuslike lühivastustega; vastavusse seadmine; lünktekst, võib olla hinnatav.
	+ **Tund** – leheküljed, mis sisaldavad õppematerjali ning kontrollküsimusi selle kohta; lehtede vahel liikumine toimub vastavalt õppija vastustele, võib olla hinnatav.
	+ **Vestlus -** jututuba - koht sünkroonseks suhtlemiseks
	+ **Wiki** – vahend ühiskirjutamiseks (õppijad saavad ühiselt sama faili toimetada); eriti sobiv rühmatööks, teemadele registreerumiseks (tabel teemadega, mille järele õppijad kirjutavad oma nimed), võib olla hinnatav.
	+ **Ülesanded** – individuaalse kodutöö esitamise vahend, võib olla hinnatav:
		- **kohandatud üleslaadimisega fail -** õppija saab kursusele üles laadida ja ülesande vastusena esitada mitu faili
		- **Online tekst -** õppija saab ülesande vastuse sisestada otse õpikeskkonnas, faili lisada ei saa
		- **Lae fail üles -** õppija saab kursusele üles laadida ja ülesande vastusena esitada ühe faili
		- **Ühenduseta (offlain) tegevus** – õppijatele esitatakse ülesandekirjeldus, kuid vastust ei esitata õpikeskkonnas. Sobib suurepäraselt seminarides või praktikumides osalemise arvestuse pidamise